**TISZAVIRÁG FESZTIVÁL HÁZIREND**

* A látogató a rendezvény területére történő belépéssel a házirend rendelkezéseit magára nézve kötelező érvényűnek ismeri el. Miden látogató köteles oly módon viselkedni, hogy a többi látogatót és a környéken lakókat ne veszélyeztesse, illetve nyugalmát ne zavarja meg.
* A biztonsági szolgálat tagjai felelősek a közrend és a nyugalom fenntartásáért.
* A látogató a rendezvényen történő részvétellel kifejezetten vállalja, hogy a rendezvény közreműködőivel a jogszabályi keretek között messzemenően együttműködik, veszélyhelyzet esetén utasításaikat követi.
* A fesztivál terültén egészségügyi szolgálat működik,mely a Bor utca végén, a Vöröskereszt standjánál található a rendezvény nyitvatartási ideje alatt.
* Rendkívüli természeti katasztrófa vagy vészhelyzet esetén a szervező színpadi hangosítással tájékoztatja a látogatókat, akiknek azonnal el kell hagyniuk a rendezvény területét.
* A rendezvény nyitvatartási ideje június 13 - június 14. az alábbiak szerint:

Péntek 17:00 - 01:00

Szombat 16:00 - 02:00

* Az éjszakai záróra után a vendéglátók kötelesek egységeiket bezárni, a látogatók a rendezvény terültét mielőbb elhagyni.
* A kézműves kiállítás nyitva tartása: 16 órától 24 óráig (igény szerint tovább is).
* A rendezvényen 18 év alatti látogatók alkoholos italokat nem vásárolhatnak.
* Kábítószerek fogyasztása a hatályos törvények szerint a rendezvény területén is tilos!
* A rendezvény lezárt területére autóval behajtani csak behajtási engedéllyel lehetséges, az azokon feltüntetett időintervallumban.
* A rendezvény területére ütő- vágóeszközt vagy bármely, mások testi épségét veszélyeztető tárgyat bevinni tilos!
* Személyes értéktárgyaikra fokozattan ügyeljenek, mert a szervezők ezek elvesztéséért, megrongálódásáért, illetve személyi sérülésekért fellelőséget nem vállalnak.
* A kiállított tárgyi eszközök, hirdetők, dekorációk megrongálása, eltulajdonítása büntetőjogi felelősségre vonással jár.
* Kerékpáros, motoros, rolleres közlekedés a rendezvény területén tilos, a kerékpárt, rollert tolva szabad használni.
* A szervezők mobil illemhelyet biztosítanak a rendezvény két pontján, a látogatók kötelesek ezt használni.

1. A Nagyszínpad mögött a silók előtt (ingyenes)

2. Az Idea előtt, a Tiszavirág Sétányon (ingyenes)

* A rendezvényről hang- és képfelvétel készülhet, melyet a szervező felhasználhat marketing tevékenysége során. Minden résztvevő, aki a felvételen feltűnik, csak a beleegyezésével nevesíthető, viszont semmilyen követeléssel nem élhet a felvétel készítőivel vagy a szervezőkkel szemben.
* A látogató jogosult a rendezvényen hang- és képfelvétel készítésére azzal, hogy ezt kizárólag személyes célokra használt telekommunikációs eszközbe (például mobiltelefon, táblagép) integrált kép- és hangrögzítővel vagy nem professzionális fotófelszereléssel végezheti, továbbá az általa készített kép- és hangfelvételt nem értékesítheti, és ellenérték fejében nem hasznosíthatja, illetve kereskedelmi célból ellenérték nélkül sem hasznosíthatja, az azokon szereplő látogatókat beleegyezésük nélkül nem nevesítheti, személyiségi jogaikat nem sértheti.
* A fesztivál terültén a szervezők írásbeli engedélye nélkül tilos bármiféle kereskedelmi vagy reklámtevékenységet folytatni!
* Gyermekeknek füldugó viselése ajánlott.
* Házi kedvencek a látogató saját felelősségére, pórázzal és szájkosárral ellátva hozhat magával a rendezvény területére (Az esetlegesen keletkezett piszkot a gazda köteles eltakarítani).
* A szervezők a műsor- és időpont változtatás jogát fenntartják.
* Minden kedves látogatónak kellemes szórakozást kívánunk!

**Szervező:**

**Zenta Község Idegenforgalmi Szervezete, 24400 Zenta, Fő tér 1., Adószám: 104889464**